Statul român retrage un lot de măşti defecte importate de la un producător chinez.
O cantitate excesivă de particule sau de microorganisme poate trece prin mască, sporind riscul de infecţie, afirmă Unifarm. Retenţia de particule/filtrul materialului este insuficientă, spune compania. Mai multe ţări au raportat în ultima vreme probleme la echipamentele importate din China.
Prin intermediul Unifarm, România a cumpărat mai multe tipuri de măşti de la diverşi fabricanţi, printre care şi unele din China care poartă denumirea generică “Daddy Baby" şi le-a distribuit în spitale."Am informat toate spitalele partenere cu privire la acest lucru şi le-am solicitat retragerea acestor măşti în regim de urgenţă, pentru a putea fi înlocuite cu alte măşti conforme. "În acelaşi timp, am solicitat importatorului înlocuirea acestora cu măşti conforme, ca urmare a acestei alerte", afirmă Unifarm.Reprezentații firmei spun că filtrul materialului este insuficient, iar astfel o cantitate excesivă de particule sau de microorganisme poate trece prin mască, sporind riscul de infecţie."În momentul în care a fost primită informarea privind calitatea acestui produs am stopat distribuţia lor. Nu a fost pus în pericol niciun cadru sanitar sau pacient, iar măştile respective au fost deja înlocuite în proporţie de 98% de către CN Unifarm SA.", explică aceștia.Sursa foto: Profimedia.